নাম প্রকাশে অনিচ্ছুক একাধিক পরিবহনের মালিক ও শ্রমিক জানান, আগারগাও, মিরপুর ১০, কালশী, বিশ্বরোড, এয়ারপোর্ট, উত্তরা ও আব্দুল্লাহপুর রুটে জাবালে নূর পরিবহন এককভাবে আধিপত্য বিস্তার করছে। বর্তমানে এই রুটে কোম্পানিটির ৫০টির মতো বাস চলছে। বাস মালিক সমিতির বিভিন্ন বৈঠকে এই পরিবহনের চালকদের বিরুদ্ধে নানা অভিযোগ উঠলেও নৌপরিবহনমন্ত্রীর শ্যালক নান্নু মিয়ার কারণে কেউ উচ্চবাচ্য করেন না।